 Jenesis 3  Agwọ kasị dị akọ nime anụ ọhịa niile Jehova bụ Chineke kere. O wee malite ịgwa nwaanyị ahụ, sị: Ọ bụ eziokwu na Chineke sịrị unu erila mkpụrụ si nosisi ọ bụla dị nubi a?Nwaanyị ahụ wee sị agwọ ahụ: Anyị nwere ike iri mkpụrụ si nosisi ndị dị nubi a.Ma, a bịa niri mkpụrụ si nosisi dị netiti ubi a, Chineke sịrị: Unu erila mkpụrụ si na ya, ee e, unu emetụla ya aka ka unu ghara ịnwụ.Agwọ ahụ wee sị nwaanyị ahụ: Unu agaghị anwụ ma ọlị.Nihi na Chineke maara na nụbọchị unu riri mkpụrụ si na ya, anya unu ga-emeghe, unu ga-adịkwa ka Chineke, mara ihe ọma na ihe ọjọọ.Nwaanyị ahụ wee hụ na mkpụrụ osisi ahụ dị mma oriri nakwa na ọ na-agụsi anya agụụ ike, ee, osisi ahụ mara mma ile anya. O wee ghọrọ mkpụrụ ya rie. E mesịa, o nyetụrụ di ya mgbe ya na ya nọ, o wee rie.Anya ha abụọ wee meghee, ha wee malite ịmata na ha gba ọtọ. Ya mere, ha dụkọtara akwụkwọ osisi fig wee meere onwe ha ihe ha ga-eji kpuchie úkwù.E mesịa, ha nụrụ olu Jehova bụ Chineke ka ọ na-agagharị nubi ahụ nihe dị ka noge ifufe na-efe nụbọchị, nwoke ahụ na nwunye ya wee si nihu Jehova bụ Chineke gaa zoo nagbata osisi ndị dị nubi ahụ.Jehova bụ Chineke wee na-akpọ nwoke ahụ, na-asị ya: Olee ebe ị nọ?Nikpeazụ, ọ sịrị: Anụrụ m olu gị nubi a, ma atụrụ m egwu nihi na m gba ọtọ, m wee gaa zoo.O wee sị: Ònye gwara gị na ị gba ọtọ? Ì riwo mkpụrụ si nosisi ahụ m nyere gị iwu ka ị ghara iri?Nwoke ahụ wee sị: Nwaanyị ahụ i nyere m ka mụ na ya biri, ọ bụ ya nyere m mkpụrụ si nosisi ahụ, m wee rie.Jehova bụ Chineke wee sị nwaanyị ahụ: Gịnị bụ ihe a i mere? Nwaanyị ahụ wee zaa, sị: Ọ bụ agwọ duhiere m, m wee rie ya.Jehova bụ Chineke wee sị agwọ ahụ: Ebe ọ bụ na i mewo ihe a, ihe a bụrụ ọnụ ka ị bụ nime anụ ụlọ niile nakwa nime anụ ọhịa niile. Afọ gị ka ị ga-eji na-agagharị, ọ bụkwa ájá ka ị ga na-eri ụbọchị niile nke ndụ gị.M ga-emekwa ka iro dịrị netiti gị na nwaanyị ahụ nakwa netiti mkpụrụ gị na mkpụrụ ya. Ọ ga-egwepịa gị isi, ị ga-emerụkwa ya ahụ nikiri ụkwụ.Ọ sịrị nwaanyị ahụ: M ga-eme ka ihe mgbu nke afọ ime gị mụbaa nke ukwuu; ime ga-eme gị mgbe ị ga-amụ ụmụ, ị ga na-enwe agụụ maka di gị, ọ ga-achịkwa gị.Ọ sịkwara Adam: Ebe ọ bụ na i gere ntị nolu nwunye gị wee rie mkpụrụ si nosisi ahụ nke m nyere gị iwu a banyere ya, sị, Erila mkpụrụ si na ya, ihe a bụrụ ọnụ ka ala bụ nihi gị. Nụbọchị niile nke ndụ gị, ị ga-enwe ihe mgbu tupu gị erie ihe ọ na-emepụta.Ogwu na uke ka ọ ga-epuru gị, ị ga-erikwa ihe a kụrụ nala.Ọsụsọ ga-agba gị nihu tupu gị erie ihe oriri ruo mgbe ị laghachiri nala, nihi na e si na ya wepụta gị. Nihi na ájá ka ị bụ, ọ bụkwa nájá ka ị ga-alaghachi.E mesịa, Adam gụrụ nwunye ya Iv, nihi na ọ ga-aghọ nne nke onye ọ bụla dị ndụ.Jehova bụ Chineke wee meere Adam na nwunye ya uwe akpụkpọ anụ gbadara agbada ka ha yiri.Jehova bụ Chineke wee sị: Lee, mmadụ ahụ adịwo ka otu nime anyị nịma ihe ọma na ihe ọjọọ, ugbu a, ka o wee ghara isetịpụ aka ya ghọrọ mkpụrụ nosisi nke ndụ rie wee dịrị ndụ ruo mgbe ebighị ebi,Jehova bụ Chineke wee chụpụ ya nogige Iden ahụ ka ọ gaa na-akọ ihe nala nke e si na ya wepụta ya.Ya mere, ọ chụpụrụ mmadụ ahụ ma mee ka ndị cherọb nọrọ nebe ọwụwa anyanwụ nke ogige Iden, debekwa mma agha nke ihu ya na-egbukepụ ọkụ, nke nọ na-echigharị onwe ya iji na-eche ụzọ e si abanye nebe osisi nke ndụ ahụ dị nche. 